**GÖRBEHÁZA KÖZSÉG ÖNKORMÁNYZATA  
KÉPVISELŐ-TESTÜLETÉNEK**

**3/2017.(I.27.) önkormányzati rendelete**

**a Polgármesteri Hivatalban foglalkoztatott közszolgálati tisztviselők juttatásairól**

Görbeháza Község Önkormányzatának Képviselő-testülete a közszolgálati tisztviselők szóló 2011. évi CXCIX. törvény 234. § (3) bekezdés b) pontjában, 237. §-ában, valamint Magyarország 2017. évi központi költségvetéséről szóló 2016. évi XC törvény 59. § (5) és (6) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva; Görbeháza Község Önkormányzatának a képviselő-testület és szervei Szervezeti és Működési Szabályzatáról szóló 10/2015.(VIII.14.) önkormányzati rendelete 6. melléklete alapján a Görbeháza Községi Önkormányzat *Pénzügyi és Területfejlesztési Bizottsága, valamint Szociális, Kulturális, Oktatási és Ügyrendi Bizottsága* véleményének kikérésével a következőket rendeli el:

## A rendelet hatálya

**1. §**

A rendelet hatálya kiterjed Görbeháza Község Önkormányzat Képviselő-testülete hivatalának alkalmazásában álló, a közszolgálati tisztviselőkről szóló 2011. évi CXCIX. törvény (a továbbiakban: Kttv.) 1. § e) pontjában meghatározott köztisztviselőkre és közszolgálati ügykezelőre és a 4 – 9. §-ban foglaltak az Önkormányzatnál foglalkoztatási jogviszonyban álló polgármesterre is.

## Illetményalap

**2. §**

Az önkormányzat a Görbeházai Polgármesteri Hivatal köztisztviselőinek illetményalapját 46.500 Ft-ban állapítja meg.

**Illetménykiegészítés**

**3. §**

A képviselő-testület egységesen valamennyi felsőfokú és érettségi végzettségű köztisztviselőnek illetménykiegészítést állapít meg, melynek mértéke a köztisztviselő alapilletményének 10%-a.

## Közszolgálati tisztviselői juttatások, támogatások

**4. §**

1. A köztisztviselő részére az önkormányzat a következő visszatérítendő és vissza nem térítendő szociális juttatásokat biztosítja:
2. Közeli hozzátartozó halála esetén temetési támogatás
3. Egészségügyi hozzájárulás
4. Bankszámla hozzájárulás
5. Illetményelőleg
6. A fenti támogatások éves összegéről a Képviselő-testület a költségvetési rendeletében dönt.
7. A juttatások elbírálását és az elszámolás rendjét valamint a visszatérítés szabályait a jegyző a Közszolgálati Szabályzatban állapítja meg.

## Közeli hozzátartozó halála esetén temetési támogatás

**5. §**

1. Az önkormányzat a köztisztviselőt közeli hozzátartozójának halála esetén temetési támogatásban részesíti.
2. Közeli hozzátartozónak a Ptk. 8:1. § (1) 1. pontjában nevesített személyek számítanak.
3. A temetési támogatás mértéke a mindenkori köztisztviselői illetményalap összegével megegyező mértékű.

## Egészségügyi hozzájárulás

**6. §**

1. A köztisztviselő egészségügyi szűrővizsgálaton való részvételét az önkormányzat támogatja oly módon, hogy a vizsgálat költségeit fedezi.
2. A köztisztviselő a képernyő előtti munkavégzéshez éleslátást biztosító szemüveg elkészítéséhez, szemészeti szakorvos igazolása alapján térítésben részesül. Ezen a jogcímen térítés az első igénylést követő minden második évben adható.
3. A szemüvegtérítésre adott támogatás mértéke 15.000.- Ft.
4. A térítés teljesítése utólagosan, a bemutatott számla alapján történik.

## Bankszámla hozzájárulás

**7. §**

(1) Az önkormányzat a köztisztviselő részére 1.000 Ft/hó mértékű bankszámla-hozzájárulást állapít meg, melynek kifizetése tárgyévben egy alkalommal történik meg.

(2) A közszolgálati jogviszony szünetelése esetén, vagy ha a közszolgálati jogviszony év közben keletkezik, illetve szűnik meg, a hozzájárulás időarányos része jár.

**Illetményelőleg**

**8. §**

**(1)** A köztisztviselő részére kérelme alapján illetményelőleg kifizetése engedélyezhető, ha a kérelmező családi, egészségügyi, szociális indokai ezt megalapozzák.

**(2)** Illetményelőleg igénylésére évente egy alkalommal van lehetőség, felső határa a köztisztviselő mindenkori egy havi nettó keresetének megfelelő összeg.

**(3)** Az fizetési előleg visszafizetését az előleg kifizetését követő hónaptól kezdődően, hat havi egyenlő részletekben kell megállapítani.

**Egyéb juttatás**

**9. §**

1. A hivatal eredményes tevékenysége érdekében teljesített kiemelkedő munkavégzésért illetve a többlet teljesítmény elismeréseként a hivatal köztisztviselői jutalomban részesíthetők.
2. Az eseti jutalomkeret éves mértékét a Képviselő-testület az éves költségvetésében határozza meg.

## Záró rendelkezések

**10. §**

1. E rendelet a kihirdetést követő napon lép hatályba, de rendelkezéseit a 2017. január 1. napjától kell alkalmazni.
2. A rendelet hatálybalépésével egyidejűleg a Polgármesteri Hivatalnál foglalkoztatott köztisztviselőket megillető szociális, jóléti és egészségügyi juttatásokról, valamint szociális és kegyeleti támogatásokról szóló 8/2001.(XI.30.) önkormányzati rendelet, valamint az azt módosító 2/2005.(II.28.), 18/2005.(XI.30.) 6/2007.(VI.1.) önkormányzati rendeletek hatályukat vesztik.

Giricz Béla Lászlóné Dr. Juhász Péter

polgármester jegyző

Záradék:

A rendeletet kihirdettem:

Görbeháza, 2017. január 27.

Dr. Juhász Péter

jegyző